 **Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**21.07.2016**

Ca urmare a solicitării de emitere a acordului de mediu depusă de ASOCIAŢIA DE DEZVOLTARE INTERCOMUNITARĂ Măgura-Rodna, cu sediul în localitatea Rodna, nr. 756, comuna Rodna, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr*. 10809/05.10.2015,* *cu ultima completare la nr. 8126/18.07.2016,* în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *20.07.2016*, că proiectul „*Modernizarea infrastructurii rutiere locale în comunele Măgura Ilvei și Rodna, județul Bistriţa-Năsăud”,* propus a fi amplasat în *comunele Măgura Ilvei şi Rodna,* judeţul Bistriţa-Năsăud,nu se supune evaluării impactului asupra mediului şi nu se supune evaluării adecvate.

Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la: punctul 10, lit.e): “*construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1” *și la punctul 13, lit.a) "*orice modificare sau extindere, altele decât cele prevăzute la pct. 22 din anexa 1, ale proiectelor prevăzute în anexa 1 sau în prezenta anexă executate sau în curs de a fi executate*";*

*b) lungimea totală a străzilor propuse pentru modernizare este de 11,288 km, cu lățimea platformei cuprinsă între 4,00 și 5,00 m, partea carosabilă între 3,00 și 4,00 m, acostamente cu lățimea de 0,50 m (pe o singură parte sau pe ambele părți ale drumului);*

*- drumurile propuse pentru modernizare sunt următoarele: DC Măgura Ilvei – Rodna, pe o lungimea totală de 7090 m, 8 drumuri și străzi în localitatea Măgura Ilvei, cu lungimea totală de 3043 m și 3 străzi în localitatea* *Rodna, cu lungimea totală de 1215 m;*

*- sistem rutier proiectat:*

 *- pe drumurile cu pietruire existentă: 45 cm strat de fundație din pietruire existentă + completare cu piatră spartă,15 cm strat de bază din macadam, 5 cm strat de legătură din BAD25, 4 cm strat de uzură din BA16;*

 *- pe drumurile din pământ: 20 cm strat de formă din refuz de ciur, 15 cm strat de fundație din piatră spartă mare,15 cm strat de bază din macadam, 5 cm strat de legătură din BAD25, 4 cm strat de uzură din BA16;*

 *- acostamentele vor fi consolidate cu piatră spartă;*

*- apele vor fi colectate în șanțuri de beton, rigole din beton și rigole carosabile (inclusiv în dreptul acceselor la proprietăți) și vor fi conduse în lungul drumului către emisar. Lungimea totală a dispozitivelor de colectare a apelor de suprafață este de 15.589 m;*

*- se vor realiza 26 de podețe tubulare noi, podețele existente se vor decolmata, iar cele necorespunzătoare se vor înlocui cu podețe tubulare noi;*

*- drumurile laterale se vor amenaja pe o lungime de 25 m de la intersecție, cu acelaşi sistem rutier ca şi pe străzi, li se vor amenaja șanțurile și se vor monta podețe tubulare pe această lungime;*

*- se vor realiza stații de încrucișare din cca. 250 în 250 m, pe lățimea de 2,70 m;*

*- lucrări de consolidare: șanț ranfort (L=25 m), fundație adâncită de parapet cu H=2 m, zid de sprijin din beton, zid de piatră brută, consolidare taluz cu anrocamente, șanț ranfort;*

*- alte lucrări prevăzute: parapet metalic semigreu și parapet metalic greu;*

*c) proiectul nu are efect cumulativ cu alte proiecte/construcţii existente în zonă;*

*d) dintre resursele naturale se utilizează piatră spartă și nisip în cantități limitate;*

*e) pentru realizarea proiectului propus nu se utilizează substanțe toxice şi periculoase;*

*f) amplasamentul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*g) prin respectarea măsurilor preventive şi de protecţia factorilor de mediu, probabilitatea impactului asupra factorilor de mediu este redusă;*

*h) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*i) anunţul solicitării a fost mediatizat prin afişare la sediul Primăriilor comunelor Măgura Ilvei şi Rodna, prin publicare în presa locală şi afişare pe site-ul şi la sediul A.P.M. Bistriţa-Năsăud. Nu s-au înregistrat observaţii/contestaţii/comentarii din partea publicului interesat.*

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus nu intră sub incidenţa art. 28 din Legea nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice;*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în incintă, în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor (direct pe sol, etc.).*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, prevenirea generării de disconfort pentru vecinătățile locuite (mai ales zgomot, degajare praf). La finalizarea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*4. Suprafața de teren ocupată temporar pe perioada realizării lucrărilor se va limita la strictul necesar și va fi adusă la starea inițială după terminarea lucrărilor.*

*5. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

 *- evitarea scurgerilor accidentale de produse petroliere de la mijloacele de transport utilizate;*

 - *evitarea depozitării necontrolate a materialelor folosite şi a deşeurilor rezultate;*

 *- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*6. Mijloacele de transport şi utilajele folosite vor fi întreţinute corespunzător, pentru a se reduce emisiile de noxe în atmosferă şi scurgerile accidentale de carburanţi/lubrifianţi.*

*7. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor. Pământul rezultat din excavații se va transporta, prin grija constructorului, pe terenurile private ale altor persoane fizice sau juridice.*

*8. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*9. La finalizarea investiției, titularul va notifica Agenţia pentru Protecţia Mediului Bistriţa-Năsăud și Comisariatul Județean Bistrița-Năsăud al GNM pentru verificarea conformării cu actul de reglementare solicitat.*

**Prezentul act de reglementare este valabil pe toată perioada punerii în aplicare a proiectului în condițiile în care nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

 **Nerespectarea prevederilor prezentului atrage după sine suspendarea şi/sau anularea acestuia după caz,** **conform art.17, alin. (3) al OUG nr. 195/2005 privind protecţia mediului, aprobată prin Legea nr. 265/2006, cu modificările şi completările ulterioare. Pe durata suspendării, desfăşurarea lucrărilor de punere în aplicare a proiectului este interzisă.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

 **Procedura administrativă prealabilă este gratuită**.

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAȚII,

 biolog-chimist Sever Ioan ROMAN

 ing. Marin Liviu Catarig

 ÎNTOCMIT,

 chim. Mariana Gal